Diari Oficial de la Generalitat Valenciana


Sumari del DOGV 5050, del 15-07-2005 (2005/7893)

RESOLUCIÓ de 17 de juny de 2005 del president del Consell Valencià de Cultura, per la qual es regulen els preus públics per a la venda de determinades publicacions.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/06/17/(1)/dof/vci/html**

### Dades del document

Número de DOGV
:   5050

Data del DOGV
:   15-07-2005

Secció del DOGV
:   I. DISPOSICIONS GENERALS

Número del document
:   2005/7893


Data del document
:   17-06-2005

Organisme emissor
:   Consell Valencià de Cultura

Tipus de document
:   Resolució

Descriptors 

:   * llista de preus
    * publicació
    * legislació
    * preu autoritzat

RESOLUCIÓ de 17 de juny de 2005 del president del Consell Valencià de Cultura, per la qual es regulen els preus públics per a la venda de determinades publicacions. [2005/X7893]
  
El Decret 73/1991, de 13 de maig, del Consell de la Generalitat Valenciana, establix el règim general aplicable als preus públics de la Generalitat Valenciana, i el procediment de fixació i aprovació de les quantitats corresponents.
  
El Decret 227/1991, de 9 de desembre, del Consell de la Generalitat Valenciana, determina el béns, servicis i activitats susceptibles de ser retribuïts per mitjà del preus públics a la Comunitat Valenciana, i inclou en el seu annex, en la redacció de la disposició addicional sisena de la Llei 12/1997, de 23 de desembre, de Taxes de la Generalitat Valenciana, i com a activitat subjecta al règim de preus públics, per a totes les conselleries i organismes i ens independents, la venda de publicacions.
  
Per tot açò anterior, fent ús de les competències atribuïdes en l'article 19, apartat f), de la Llei 12/1985, de 30 d'octubre, de creació del Consell Valencià de Cultura, i en l'article 21, apartat f), del seu Reglament d'organització i funcionament, aprovat per Decret 202/1998, de 15 de desembre, del Govern Valencià, vist que s'ha elaborat la memòria econòmica i financera de la qual es desprén que els preus proposats cobrixen el cost de l'entrega de béns que amb ells es remunera, el president de la institució, ha adoptat la resolució següent:
  
Primer
  
La present resolució té per objecte regular el règim jurídic aplicable als preus públics que ha de percebre el Consell Valencià de Cultura per la venda de les següents publicacions:
  
- Memorias Vicente Marco Miranda. In illo tempore. Col·lecció Monografies nº 40
  
- Historia del Glorioso Mártir San Vicente en octava rima, de Luis de la Cruz. Sèrie Rescat.
  
Segon
  
Són subjectes obligats al pagament dels preus públics regulats en esta resolució els adquirents de les publicacions relacionades en l'apartat anterior.
  
Tercer
  
1. Els preus públics objecte de la present resolució s'exigiran d'acord amb el quadre de tarifes següent:
  
Publicació Preu per
  
 unitat en
  
 euros
  
Memorias Vicente Marco Miranda. In illo tempore 11,56
  
Historia del Glorioso Mártir San Vicente en octava rima 22,69
  
2. Als preus públics als quals es referix l'apartat anterior s'aplicarà el tipus de l'Impost sobre el Valor Afegit vigent en el moment d'efectuar-se la venda de les publicacions.
  
Quart
  
L'obligació de pagament dels preus que es regulen serà efectiva en el moment de l'adquisició de les publicacions consignades en l'apartat anterior, i podrà exigir-se'n de bestreta el pagament parcial o total.
  
La present resolució vigirà l'endemà de la publicació en el Diari Oficial de la Generalitat Valenciana.


Còpia Permalink ELI